Játék készült az LG kör ablakú okostokjához | Upfone techmagazin
Játék készült az LG kör ablakú okostokjához
Az LG Electronics bemutatta a világ első olyan mobiltelefonos játékát, amely kifejezetten a LG G3-tokjához készült. A gyártó az új fejlesztésével azt demonstrálja, hogy a QuickCircle éppoly erős a szórakoztatásban, mint a funkcionalitásban. Az LG G3-tulajdonosok a QuickCircle tok előnyeit már utazás közben is élvezhetik a Puppy Pop elnevezésű ingyenes játéknak köszönhetően. Emellett persze megnézhetik az időt, hívásokat kezdeményezhetnek és fényképezhetnek is a tok kinyitása nélkül.
A Puppy Pop egy „párosíts össze hármat” típusú puzzle játék, amelyet az LG kifejezetten a G3 okostelefon QuickCircle tokjának ablakán keresztüli használatra fejlesztett ki. A játékban vonalat kell húzni három vagy több azonos kutyuson keresztül a pontgyűjtéshez, és eközben minél többet el kell távolítani a képernyőről a rendelkezésre álló időn belül. A pontszámokat a játékos megoszthatja kedvenc közösségi oldalán.
A QuickCircle tokban rejlő lehetőségeket szórakoztatóan és kreatívan bemutató Puppy Pop egyben az LG azon törekvését is kifejezi, hogy olyan mobiltartalmakat fejlesszen, amelyek minél jobban kiemelik termékei funkcióit. A Puppy Pop jól mutatja a http://developer.lge.com weboldalról letölthető LG QCircle szoftverfejlesztő csomag (SDK) sokoldalúságát és rugalmasságát. A fejlesztők a QCircle SDK használatával olyan új alkalmazásokat és funkciókat készíthetnek a QuickCircle tokhoz, amelyek annak kerek ablakán keresztül használhatók, a tok felnyitása nélkül.
A Puppy Pop ingyenesen letölthető a Google Play Store-ból (http://play.google.com) és az LG SmartWorldről (http://www.lgworld.com) július 23-ától.